Document ID: 32013D0481

Title and Content:
ΑΠΌΦΑΣΗ ΤΟΥ ΣΥΜΒΟΥΛΊΟΥ της 26ης Σεπτεμβρίου 2013 για την τροποποίηση της απόφασης 1999/70/ΕΚ σχετικά με τους εξωτερικούς ελεγκτές των εθνικών κεντρικών τραπεζών, όσον αφορά τους εξωτερικούς ελεγκτές της Banco de España (2013/481/ΕΕ) ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη το πρωτόκολλο (αριθ. 4) του καταστατικού του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας που προσαρτάται στη Συνθήκη για την Ευρωπαϊκή Ένωση και στη Συνθήκη για τη λειτουργία της Ευρωπαϊκής Ένωσης, και ιδίως το άρθρο 27 πρώτη παράγραφος, Έχοντας υπόψη τη σύσταση ΕΚΤ/2013/32 της Ευρωπαϊκής Κεντρικής Τράπεζας, της 2ας Σεπτεμβρίου 2013, προς το Συμβούλιο της Ευρωπαϊκής Ένωσης σχετικά με τους εξωτερικούς ελεγκτές της Banco de España (1), Εκτιμώντας τα ακόλουθα: (1) Οι λογαριασμοί της Ευρωπαϊκής Κεντρικής Τράπεζας (ΕΚΤ) και των εθνικών κεντρικών τραπεζών του Ευρωσυστήματος πρόκειται να ελέγχονται από ανεξάρτητους εξωτερικούς ελεγκτές, τους οποίους υποδεικνύει το διοικητικό συμβούλιο της ΕΚΤ και εγκρίνει το Συμβούλιο της Ευρωπαϊκής Ένωσης. (2) H εντολή των εν ενεργεία εξωτερικών ελεγκτών της Banco de España έληξε μετά τον λογιστικό έλεγχο του οικονομικού έτους 2012. Είναι επομένως αναγκαίος ο διορισμός εξωτερικών ελεγκτών από το οικονομικό έτος 2013. (3) Η Banco de España επέλεξε ως εξωτερικό ελεγκτή της για τα οικονομικά έτη 2013 έως 2017 την εταιρεία KPMG Auditores, S.L., (4) Το διοικητικό συμβούλιο της ΕΚΤ συνέστησε το διορισμό της εταιρείας KPMG Auditores, S.L. ως εξωτερικό ελεγκτή της Banco de España για τα οικονομικά έτη 2013 έως 2017. (5) Είναι σκόπιμο να ακολουθηθεί η σύσταση του διοικητικού συμβουλίου της ΕΚΤ και να τροποποιηθεί αναλόγως η απόφαση 1999/70/ΕΚ του Συμβουλίου (2), ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Το άρθρο 1 παράγραφος 3 της απόφασης 1999/70/ΕΚ αντικαθίσταται από το ακόλουθο κείμενο: «3. Εγκρίνεται ο διορισμός της εταιρείας KPMG Auditores S.L. ως του εξωτερικού ελεγκτή της Banco de España για τα οικονομικά έτη 2013 έως 2017.». Άρθρο 2 Η παρούσα απόφαση παράγει αποτελέσματα από την ημέρα της κοινοποίησής της. Άρθρο 3 Η παρούσα απόφαση απευθύνεται στην Ευρωπαϊκή Κεντρική Τράπεζα. Βρυξέλλες, 26 Σεπτεμβρίου 2013.

Classification Labels:
1070
321

Label Descriptions:
{"1070": "Λογιστική", "321": "ΕΠΙΧΕΙΡΗΣΕΙΣ ΚΑΙ ΑΝΤΑΓΩΝΙΣΜΟΣ"}

EuroVoc IDs (Original): 5283
122
2510
54
2106
4590
912
2200

EuroVoc IDs (Expanded): 5283
122
2510
54
2106
4590
912
2200

Dataset Source: meu

Split: test